ਕੋਬਾਡ ਗਾਂਧੀ
ਕੋਬਾਡ ਗਾਂਧੀ ਮਹੱਤਵਪੂਰਨ ਮਾਓਵਾਦੀ ਆਗੂ ਹੈ। ਉਹ ਬੈਨ ਕੀਤੀ ਭਾਰਤ ਦੀ ਕਮਿਊਨਿਸਟ ਪਾਰਟੀ (ਮਾਓਵਾਦੀ) ਦਾ ਮੈਂਬਰ ਹੈ। ਉਸ ਦਾ ਜਨਮ ਇੱਕ ਅਮੀਰ ਪਾਰਸੀ ਪਰਿਵਾਰ ਵਿੱਚ ਹੋਇਆ ਸੀ। ਸਕੂਲ ਦੀ ਪੜ੍ਹਾਈ ਦੂਨ ਸਕੂਲ ਤੋਂ ਖ਼ਤਮ ਕਰਨ ਉੱਪਰੰਤ, ਉਹ ਸੇਂਟ ਜੇਵੀਅਰ ਕਾਲਜ, ਮੁੰਬਈ ਦਾਖ਼ਲ ਹੋ ਗਿਆ। ਕੋਰਸ ਮੁਕੰਮਲ ਕਰਨ ਦੇ ਬਾਅਦ, ਫਿਰ ਲੰਡਨ ਵਿੱਚ ਚਾਰਟਰਡ ਅਕਾਊਂਟ ਦਾ ਕੋਰਸ ਕਰਨ ਲਈ ਉਹ ਇੰਗਲੈਂਡ ਚਲਾ ਗਿਆ, ਪਰ ਉਥੇ ਇਨਕਲਾਬੀ ਰਾਜਨੀਤੀ ਵਿੱਚ ਪੈ ਗਿਆ ਅਤੇ ਆਪਣਾ ਕੋਰਸ ਵਿਚੇ ਛੱਡ ਕੇ ਵਾਪਸ ਭਾਰਤ ਆ ਗਿਆ। ਸੱਤਰਵਿਆਂ ਵਿੱਚ ਭਾਰਤ ਪਰਤਣ ਦੇ ਬਾਅਦ ਉਸ ਨੇ ਦੇਸ਼ ਦੇ ਵਿਭਿੰਨ‍ ਇਲਾਕਿਆਂ ਵਿੱਚ ਆਦਿਵਾਸੀਆਂ ਅਤੇ ਗਰੀਬ ਜਨਤਾ ਦੇ ਨਾਲ ਕੰਮ ਕਰਨਾ ਸ਼ੁਰੂ ਕੀਤਾ।